**NA ROBLEK BOM ODŠEL**

*RAZISKOVALNA NALOGA 13. FESTIVALA*

*VEČ ZNANJA ZA VEČ TURIZMA* *TURISTIČNE ZVEZE SLOVENIJE*



**Mentorica: Marjana Kralj Serša, prof.**

**Avtorji: Andraž Rihtaršič, Lučka Dežman, Špela Mrak**

# ZAHVALA

Zahvaljujemo se:

* mentorici, profesorici Marjani Kralj Serša,
* profesorici turizma Aniti Cizel,
* Sašu Gašperinu, iz TICa Begunje, za posredovanje zgodovinskih podatkov,
* Sašu Avseniku za pripovedovanje zgodb iz njegovega otroštva z dedkom,
* Cirilu Zupanu za pomoč pri snemanju in urejanju promocijskega spota,
* Žanu Kolmanu za posnetke iz zraka,
* profesorici Dušanki Jagič za lektoriranje seminarske naloge.

**SREDNJA GOSTINSKA IN TURISTIČNA ŠOLA RADOVLJICA**

Kranjska cesta 24, 4240 Radovljica

Program: Gastronomsko-turistični tehnik

Tel.: +386 (0)4 5370 600

Faks: +386 (0)4 5370 654

Davčna št.: SI29929610

E-pošta: [info@sgtsr.si](mailto:info@sgtsr.si)

Spletna stran: [www.sgtsr.si](http://www.sgtsr.si)

**NASLOV NALOGE: Na Roblek bom odšel**

**AVTORJI:**

* Andraž Rihraršič, [andraz.rihtarsic@gmail.com](mailto:andraz.rihtarsic@gmail.com), 4. a GT
* Lučka Dežman, [lucka.hokejnorc11@gmail.com](mailto:lucka.hokejnorc11@gmail.com), 4. a GT
* Špela Mrak, [spelamrak.sgtsr@gmail.com](mailto:spelamrak.sgtsr@gmail.com), 4. a GT

**MENTORICA:**

Marjana Kralj Serša, prof. [kralj.marjana@gmail.com](mailto:kralj.marjana@gmail.com)

# 

# POVZETEK

Turizem v Begunjah se razvija. Turisti se za obisk kraja odločajo predvsem zaradi Avsenikove glasbe, vendar je v kraju še veliko drugih neobiskanih naravnih in kulturnih znamenitosti. Obiskovalci kraja so večinoma pohodniki, ker je v okolici veliko pešpoti. Avtorji se zavedamo, da živimo v 21. stoletju in zato tudi v prostem času uporabljamo tehnologijo. Zato smo se za našo raziskovalno nalogo odločili, da kulturne in naravne znamenitosti kraja povežemo z Avsenikovo glasbo s pomočjo tehnologije. Na turistično informacijskem centru Begunje imajo že pripravljene poti po Begunjah glede na zanimanje obiskovalcev (pohodniška, kulturna, kolesarska…). Mi pa smo se odločili, da naredimo novo in jo predstavimo na bolj zanimiv način in sicer tako, da se z vsako znamenitostjo poveže Avsenikova glasba in vodi na Roblek.

Ključne besede: Begunje, poti, Avsenik, turistične znamenitosti, turizem, glasba.

# ABSTRACT

Tourism in Begunje is in a state of development. Tourists visit the site mainly due to Avsenik' s music, but there are many other natural and cultural sites not visited in the town. Visitors are mostly hikers, because there are many footpaths and mountains in the area. We are aware that we are in the 21st century and that technology is increasingly present. That is why we decided for our research task to connect the place with natural and cultural sights and Avsenik' s music using technology. The tourist information center Begunje, already built paths along Begunje. They are based on the visitor's interest (hiking, cultural or cycling ...). However, we decided to take something from each path and make a new one and present it in a more interesting way, by associating Avsenik' s music with each attraction leading to Roblek.

Key words: Begunje, paths, Avsenik, tourist attractions, tourism, music

# KAZALO:

[UVOD 5](#_Toc503510989)

[METODE, UPORABLJENE PRI RAZISKAVI 6](#_Toc503510990)

[OPREDELITEV VIROV, UPORABLJENIH V RAZISKAVI 6](#_Toc503510991)

[OBLIKOVANJE TURISTIČNEGA PROIZVODA 6](#_Toc503510992)

[PREDSTAVITEV IDEJE TER NJENA UMESTITEV V SEDANJI PROSTOR IN ČAS 6](#_Toc503510993)

[1. AVSENIKOVA ROJSTNA HIŠA 6](#_Toc503510994)

[2. ROBAČNEKOV MLIN 7](#_Toc503510995)

[3. GRAD KAMEN 7](#_Toc503510996)

[4. DRAGA 7](#_Toc503510997)

[5. ROBLEK 7](#_Toc503510998)

[OBLIKOVANJE TURISTIČNEGA PROIZVODA 7](#_Toc503510999)

[LOGOTIP 7](#_Toc503511000)

[ZEMLJEVID 7](#_Toc503511001)

[INFORMATIVNE TABLE IN QR KODA 8](#_Toc503511002)

[JABOLČNI ZAVITEK 8](#_Toc503511003)

[NAČINI TRŽENJA TURISTIČNEGA PROIZVODA 8](#_Toc503511004)

[IZDELEK OZIROMA STORITEV 8](#_Toc503511005)

[CENA 8](#_Toc503511006)

[DISTRIBUCIJA 8](#_Toc503511007)

[NAČRT ZA STOJNICO V LJUBLJANI 8](#_Toc503511008)

[PROMOCIJA IN AKTIVNOSTI ZA REALIZACIJO TRŽENJA NAŠEGA PRODUKTA 9](#_Toc503511009)

[FIZIČNI DOKAZI: 9](#_Toc503511010)

[SKLEPNI DEL 9](#_Toc503511011)

[VIRI IN LITERATURA 10](#_Toc503511012)

[PISNI VIRI: 10](#_Toc503511013)

[INTERNETNI VIRI: 10](#_Toc503511014)

[USTNI VIRI: 11](#_Toc503511015)

[PRILOGA 1: LOGOTIP 11](#_Toc503511016)

[PRILOGA 2: ZEMLJEVIDI 12](#_Toc503511018)

[PRILOGA 3: QR KODE 16](#_Toc503511019)

[PRILOGA 4: KALKULACIJA 17](#_Toc503511020)

# UVOD

Begunje so gorenjska vas, ki leži v občini Radovljica in ob potoku Begunjščica nad katero se razprostirajo Karavanke. Zaradi te lege ima kraj milo podnebje in zdravo klimo. Najbolj poznane in obiskane kulturne turistične znamenitosti v Begunjah so Robačnekov mlin, Avsenikov muzej in gostilna Pri Jožovcu, cerkev sv. Urha ter razvaline gradu Kamen.

Ugotovili smo, da je Avsenikova glasba po svetu zelo razširjena, zato smo dobili idejo, kako predstaviti in povezati kulturne znamenitosti Begunj z Avsenikovo glasbo. Ta turistični proizvod je primeren za vse, ki imajo radi domačo glasbo in kulturo ter se radi gibajo. Zato smo pripravili takšno pot, ki to omogoča s pomočjo tehnologije. Obiskovalci se lahko na pot odpravijo sami ali z vodičem. Okrepčajo se lahko v gostilni Pri Jožovcu, na Roblekovem domu in posladkajo v Dragi.

# METODE, UPORABLJENE PRI RAZISKAVI

V naši raziskovalni nalogi, smo se pogovarjali s turističnim delavcem iz TIC Begunje, Sašom Gašperinom ter uslužbenci gostilne pri Jožovcu. Za promocijo našega izdelka smo oblikovali zemljevid poteka poti, QR kodo ter promocijski video.

# OPREDELITEV VIROV, UPORABLJENIH V RAZISKAVI

Za izdelavo naloge smo uporabili ustne vire, spletne strani in knjige.

Internetni viri:

* YouTube posnetki o Avseniku: [**https://www.youtube.com/**](https://www.youtube.com/)(december 2017, januar 2018)
* splošni podatki o kraju ter turističnih zanimivostih Begunj: [**http://begunje.si/slo/domov**](http://begunje.si/slo/domov) **-** (december 2017, januar 2018)

[**http://www.radolca.si/**](http://www.radolca.si/) **-** (december 2017, januar 2018)

Knjigi:

* Ivan Sivec; Brata Avsenik (Evropski glasbeni fenomen iz Begunj na Gorenjskem)
* Aleksi Jercog; Slavko Avsenik (Življenje za glasbo)

Ustni viri:

* Sašo Gašperin, uslužbenec TIC Begunje
* Sašo Avsenik, njegov menedžer in uslužbenci gostilne Pri Jožovcu.

# OBLIKOVANJE TURISTIČNEGA PROIZVODA

Pripravili smo pot, ki je primerna za Avsenikove oboževalce in tiste, ki imajo radi poučne, ne zelo zahtevne poti. Naš cilj je obiskovalcem predstaviti Avsenikove skladbe, ki so bile napisane za čisto vsako znamenitost v tem kraju. Če bi si turisti radi ogledali Begunje sami in ne z vodičem smo si zamislili QR kode, na katerih je predstavljena določena znamenitost. V ozadju pa se predvaja Avsenikova glasba.

# PREDSTAVITEV IDEJE TER NJENA UMESTITEV V SEDANJI PROSTOR IN ČAS

Turistični proizvod, ki smo ga pripravili, je lahko enodnevni izlet z vodnikom ali pot posameznika. Poimenovali smo ga Na Roblek bom odšel, saj je končna postaja Roblek. Tam je Slavko Avsenik preživel največ svojih mladostniških dni.

1. AVSENIKOVA ROJSTNA HIŠA  
   Pot se začne in konča pri Avsenikovi rojstni hiši, ki je danes preurejena v muzej in gostilno, ki se imenuje Pri Jožovcu. Tam si obiskovalci lahko ogledajo muzej, kasneje ko se bodo vračali s pohoda pa se bodo tam še okrepčali. Tam bo tudi QR koda, ki jo bodo obiskovalci lahko skenirali in pokazal se jim bo opis hiše in kako je nastala pesem Na Golici. V ozadju pa se bo medtem predvajala prav ta pesem. Pesmi, ki se nanašajo na njegov dom so: Cveteli so beli kostanji, Na vrtu mojega očeta, Pri Jožovcu pod Roblekom, Moj rodni kraj, Moj rodni dom in Najlepše je doma.
2. ROBAČNEKOV MLIN  
   Naslednja točka je pri mlinu, ki je imel nekoč pet mlinskih kamnov, tri mlinska kolesa, osem stop in napravo za čiščenje žitaric. Poganjala ga je voda mlinskega potoka Begunjščica. Ohranjeni mlin je del tehniške dediščine Slovenije. Tudi tukaj bo postavljena QR koda z opisom mlina ter pesmijo, ki jo je napisal Slavko Avsenik, Stari mlin.
3. GRAD KAMEN  
   Na koncu vasi Begunje, ob vhodu v dolino Drago, stojijo na skalnem pomolu slikovite ruševine gradu Kamen, ki so ga v 12. stoletju dali zgraditi grofje Ortenburški. Z gradu je lep razgled na Ljubljansko kotlino, Julijske Alpe in Karavanke. QR koda bo tudi tukaj, z opisom gradu in s skladbo Lepe ste ve Karavanke. Na grad se nanašajo še pesmi: Prelepa Gorenjska, Stol je najvišji vrh, Odmev s Triglava, Prelepa zelena Begunjščica in Prelepi gorenjski svet.
4. DRAGA  
   Dolina Drage je poznana po grobišču talcev. Nacistični okupatorji so tu od avgusta 1941 do maja 1942 ustrelili 161 jetnikov iz begunjskih zaporov. Tudi tukaj je postavljena QR koda. Glasba, ki se predvaja v ozadju, je pesem Tam, kjer murke cveto.
5. ROBLEK   
   Zadnja postaja je Roblek, kamor so se hodili mladi zabavat, ker tam ni bilo staršev. Roblekov dom so morali obnoviti, ker je pogorel. Slavko Avsenik je ob otvoritvi obnovljenega Roblekovega doma prvič javno nastopal. Tudi tu bo QR koda, v ozadju pa se bo predvajala pesem Večer na Robleku. O Robleku je napisal kar nekaj pesmi. Kdo ve, mogoče je tam tudi kakšna nastala (Planšar, Vrh planin, S harmoniko v hribe in Klic z gora).

# OBLIKOVANJE TURISTIČNEGA PROIZVODA

Da bi bili obiskovalci navdušeni, smo pot temeljito načrtovali in upoštevali vse oblike turističnega proizvoda.

LOGOTIP **(Priloga št. 1 )**

Za večjo prepoznavnost našega turističnega proizvoda smo izdelali logotip.

ZEMLJEVID **(Priloga št. 2)**

Za našo pot smo naredili tudi zemljevid, ki ga obiskovalci lahko dobijo na turistično informacijskem centru Begunje ali Radovljica.

INFORMATIVNE TABLE IN QR KODA **(Priloga št. 3)**

Informativne table, ki smo jih oblikovali nudijo obiskovalcem informacije o znamenitostih. S pomočjo QR kode lahko poslušajo Avsenikovo glasbo.

JABOLČNI ZAVITEK

Zdenka in Rok Podpečan, ki sta lastnika Doma v Dragi, sta nam povedala, da je Slavko zelo rad hodil k njim na jabolčni zavitek. Zato smo se odločili, da bo jabolčni zavitek tudi na naši stojnici.

# NAČINI TRŽENJA TURISTIČNEGA PROIZVODA

Oblikovali smo vse vrste trženjskega spleta.

IZDELEK OZIROMA STORITEV   
Naš turistični proizvod povezuje tehnologijo, kulturo, pohodništvo in Avsenikovo glasbo.

**KALKULACIJA (Priloga št. 4)**

Izračun je v prilogi.

CENA Cena enodnevnega izleta z vodičem in vključenim DDV za skupino 20 ljudi znaša 100 €. Stroški enodnevnega izleta brez vodiča in vključenim DDV na osebo znašajo 3 €.

DISTRIBUCIJA

Glede na to, da so naši potencialni obiskovalci skupine in individualni gostje, bomo uporabili neposredne prodajne poti, saj bomo naš proizvod predstavili na turističnem sejmu v sklopu tekmovanja Več znanja za več turizma 2018, na spletni strani s promocijskim videom ter s pomočjo materiala na TIC Begunje in TIC Radovljica.

## NAČRT ZA STOJNICO V LJUBLJANI

* Na stojnici bomo imeli jabolčni zavitek, ki je bil ena od Avsenikovih najljubših sladic.
* Na prenosnem računalniku se bodo predvajale slike iz Avsenikovega življenja.
* Pripravljeni bodo letaki, ki jih bomo zainteresiranim obiskovalcem razdelili kot promocijski oz. predstavitveni material.
* Z nami bodo tudi trije sošolci, eden bo na harmoniko igral Avsenikovo glasbo, dva pa bosta pomagala deliti letake in promovirati idejo.
* Najpomembnejši bo pogovor z obiskovalci tržnice.

# PROMOCIJA IN AKTIVNOSTI ZA REALIZACIJO TRŽENJA NAŠEGA PRODUKTA

FIZIČNI DOKAZI:

* QR kode z informacijami in glasbo,
* zemljevid in opis poti,
* promocijski video
* promocijska stran na facebooku: Na Roblek bom odšel

Na turistični tržnici bodo:

* QR kode,
* slike iz življenja Slavka Avsenika,
* zemljevid poti,
* jabolčni zavitek.

# 

Prepričani smo, da bomo z našim turističnim proizvodom navdušili obiskovalce in tako pripomogli k turistični ponudbi v Begunjah.

# SKLEPNI DEL

Ocenjujemo, da bo turizem postal v prihodnosti vodilna panoga slovenskega gospodarstva. Menimo, da si tudi Begunje prizadevajo, da bi bilo tako. Še zmeraj pa ostaja mnogo področij premalo raziskanih.

Z našo projektno nalogo smo želeli prikazati lepote Begunj in jih predstaviti obiskovalcem. Verjamemo, da nam je z našim turističnim produktom uspelo zasnovati kakovostno turistično ponudbo, ki bo privabila ljudi iz Slovenije in vsega sveta, kjer radi poslušajo Avsenikovo glasbo.

Izkušnje, ki smo jih pridobili z raziskovanjem in pisanjem te naloge, so pripomogle k večjemu poznavanju kulturnih znamenitosti Begunj in ljudi, ki so povezani z Avsenikovo glasbo.

# 

# VIRI IN LITERATURA

PISNI VIRI:

* Sivec, I.: Brata Avsenik (Evropski glasbeni fenomen iz Begunj na Gorenjskem). [Založba ICO](http://www.ico.si/), Mengeš 1999
* Jercog, A.: Slavko Avsenik (Življenje za glasbo). [Mladinska knjiga, 2017](http://www.emka.si/zaloznik/mladinska-knjiga-zalozba/1347)

INTERNETNI VIRI:

* [**https://www.youtube.com/**](https://www.youtube.com/)- Avsenikove skladbe (december 2017, januar 2018)
* [**http://begunje.si/slo/domov**](http://begunje.si/slo/domov) **-** (december 2017, januar 2018)
* [**http://www.radolca.si/**](http://www.radolca.si/) **-** (december 2017, januar 2018)

USTNI VIRI:


* Pogovor z uslužbencem TIC-a Radovljica in Begunje Sašom Gašperinom
* Pogovor z Rokom in Zdenko Podpečan
* Pogovor s Sašom Avsenikom in njegovim menedžerjem

# PRILOGA 1: LOGOTIP


# logo matura.jpg

# PRILOGA 2: ZEMLJEVIDI

1. ZEMLJEVID




Po Begunjah

1. ZEMLJEVID 

Od mlina do Gradu Kamen


3. ZEMLJEVID



Od Gradu Kamen do Robleka

# PRILOGA 3: QR KODE

**GALERIJA AVSENIK:**

# PRILOGA 4: KALKULACIJA

**Stroški:**

Najem vodnika: 40 €  
zemljevid : 1€  
štrudel 2€

**Kalkulacija:**

P= Cf+Cv

P = 40 €+ 2 € x 20 +1 € x 20

P = 40 €+40 € + 20 €

P = 100 €

Cena enodnevnega izleta z vodičem in vključenim DDV za skupino 20 ljudi:

* Skupina 20 ljudi: 100 €

Cena vključuje: strokovno vodenje, študel v gostišču v Dragi, zemljevide z opisom poti.

Če se odločijo še za obrok Pri Jožovcu ali na Robleku, jim bo vodnik dal kuponček, s katerim si pridobijo 10% popust pri obroku.

P = Cv +Cv

P = 1 € + 2 €

P = 3 €

Stroški enodnevnega izleta brez vodiča in vključenim DDV na osebo znaša 3 €.

* Zemljevid: 1€
* Štrudel v gostišču v Dragi 2 €

Če se odločijo še za obrok Pri Jožovcu ali na Robleku, jim bodo na TICu dali kuponček, s katerim si pridobijo 10% popust pri obroku.